als_Latn dik_Latn sag_Latn
Komisioni Europian do të propozojë opsione të ndryshme me qëllim që të përforcojë aftësinë mbrojtëse ushtarake brenda 27 shteteve anëtare të Unionit.
Siç shkruan Bloomberg, instancat europiane do të shikojnë edhe mundësitë e krijimit të një ‘unioni të sigurisë’ që do të plotësonte përgjegjësitë që aktualisht janë përgjegjësi e NATO’s, transmeton Gazeta Metro.
Kjo ide vjen në një kohë kur Europa është e shqetësuar me pozicionin e SHBA’së në NATO, pas ardhjes së Trump në pushtet. Në një rast, pas një samiti, kancelarja gjermane Angela Merkel, kishte thënë se Europa duhet të marrë sigurinë e saj në duart e veta dhe të llogarisë më pak në aleatët e saj tradicionalë.
“Natyra e marrëdhënieve trans-atlantike po evolvon”, thuhet në një dokument të qeverisë evropiane të siguruar nga Bloomberg. Në këtë dokument janë bërë edhe tri propozime të cilat nënvizojnë rëndësinë që Europa ta organizojë mbrojtjen e saj, duke e lënë të hapur edhe mundësinë për krijimin e një force të përbashkët. /gazetametro.net
als_Latn als_Latn als_Latn als_Latn